Poskantoor – Is Dit Net Ek Of Is Als Tos? | Watkykjy
In Is Dit Net Ek Of Is Alles Tos? deur griffin en Chopper Charlie August 20, 2019
Wil jy ontslae raak van so 'n paar huishoudelike items wat net stof opgaar en spasie opneem? Pos dit net aan jouself jou naaste Poskantoor. Jy sal dit nooit weer sien nie.
Ek het onlangs 'n pakkie van Amerika in die pos ontvang met 'n Poskantoor-plakker wat lui: "Oop of beskadig geving en amptelik deur die posowerheid toegemaak." Julle kan maar eerlik wees met ons. Ons weet hoe dit daar gaan in die Toskantoor. Stuur asseblief my volgende pakkie met 'n plakker wat tune: "Die posowerheid kon niks van waarde vir hulleself in die posstuk vind nie, maar het dit wel herseël met hierdie lelike bruin plakker wat jy nou lees."
So terloops, Poskantoor, braai julle en Amazon al weer om dieselfde vuur, of is julle nog steeds so bietjie huilerig?